Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2007.gada 27.novembra noteikumos Nr.801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija, Labklājības ministrija, Iekšlietu ministrija, Vides aizsardzības un reģionālās attīstības ministrija, Datu valsts inspekcija, Veselības un darbspēju ekspertīzes ārstu valsts komisija, Pilsonības un migrācijas lietu pārvalde, Iekšlietu ministrijas Informācijas centrs, Valsts reģionālās attīstības aģentūra, biedrība “Latvijas Transportlīdzekļu apdrošinātāju birojs” |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Datu valsts inspekcijas, biedrības “Latvijas Transportlīdzekļu apdrošinātāju birojs”, Tieslietu ministrijas, Iekšlietu ministrijas iebildumus |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Datu valsts inspekcija** |
| 1. | 1. [..] papildināt ar 2.4.4. apakšpunktu šādā redakcijā:“2.4.4. nepilngadīga bērna ar invaliditāti vecāks vai aizbildnis”. | Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk – OCTA likums) 14. panta otrās daļas 3. punkts (redakcijā no 01.07.2021.) paredz, ka apdrošinātāja noteiktās apdrošināšanas prēmijas maksājums par 40 procentiem tiek samazināts transportlīdzekļu īpašniekiem, kuri ir vecāki, aizbildņi vai audžuģimene, kura nodrošina nepilngadīga bērna ar invaliditāti aprūpi. Vienlaikus ar projektu paredzēts noteikt, ka dati no Pilsonības un migrācijas lietu pārvaldes iedzīvotāju reģistra tiks saņemti par bērna – invalīda aprūpētāju, neprecizējot, ka aprūpētājam ir jābūt transportlīdzekļa īpašniekam. Ievērojot minēto, lūdzam precizēt projekta 1. punktā ietverto Ministru kabineta 2007. gada 27. novembra noteikumu Nr. 801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību” (turpmāk – Noteikumi Nr. 801) 2.4.4. apakšpunktu, nosakot, ka dati tiek saņemti par nepilngadīga bērna ar invaliditāti vecāku vai aizbildni, kurš ir transportlīdzekļa īpašnieks.  | **Ņemts vērā.** | 1.2. papildināt ar 2.4.1 apakšpunktu šādā redakcijā:“2.4.1 Datus par pārstāvības tiesību pārbaudi Pilsonības un migrācijas lietu pārvaldes Fizisko personu reģistrā, ja datu pieprasījumā norādīts transportlīdzekļa īpašnieka, kurš pretendē uz apdrošināšanas prēmijas maksājuma samazinājumu, personas kods, nepilngadīga bērna ar invaliditāti personas kods un pārstāvības veids (vecāks, aizbildnis).”1.3. papildināt ar 2.5.3. apakšpunktu šādā redakcijā:“2.5.3. Datus par pārstāvības tiesību pārbaudi Iekšlietu ministrijas Informācijas centra Audžuģimeņu informācijas sistēmā, ja datu pieprasījumā norādīts transportlīdzekļa īpašnieka, kurš pretendē uz apdrošināšanas prēmijas maksājuma samazinājumu, personas kods, nepilngadīga bērna ar invaliditāti personas kods un pārstāvības veids (audžuģimene).” |
| 2. |  | Noteikumu Nr. 801 2.11. apakšpunkts paredz, ka datus cita starpā saņem no Invaliditātes informatīvās sistēmas par to, vai transportlīdzekļa īpašnieks atbilst OCTA likuma 14. panta otrajā daļā minētajam personas statusam. Tādējādi minētā norma pilnībā attiecināma uz OCTA likuma 14. panta otrās daļas 1. un 2. punktu, proti, lai konstatētu, vai transportlīdzekļa īpašnieks atbilst noteiktajai invalīda grupai, ir nepieciešams saņemt datus no Invaliditātes informatīvās sistēmas. Vienlaikus, lai konstatētu OCTA likuma 14. panta otrās daļas 3. punktā ietverto pazīmi – nepilngadīga bērna invaliditāte – būtu nepieciešams saņemt datus no Invaliditātes informatīvās sistēmas par nepilngadīgo bērnu un tā invaliditātes faktu, bet nevis par transportlīdzekļa vadītāja invaliditāti. Līdz ar to Inspekcijas ieskatā Noteikumu nr. 801 2.11. apakšpunkts būtu paplašināms, paredzot, ka dati no Invaliditātes informatīvās sistēmas tiek saņemti ne tikai, lai konstatētu transportlīdzekļa īpašnieka, bet arī nepilngadīga bērna invaliditātes faktu nolūkā konstatēt atbilstību OCTA likuma 14. panta otrās daļas 3. punktam.  | **Ņemts vērā.** | 1.3. izteikt 2.11. apakšpunktu šādā redakcijā:“2.11. Veselības un darbspēju ekspertīzes ārstu valsts komisijas informācijas sistēmas “Invaliditātes informatīvā sistēma” datus:2.11.1. par to, vai transportlīdzekļa īpašnieks atbilst Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14.panta otrās daļas 1. un 2.punktā minētajam personas statusam;2.11.2. par to, vai transportlīdzekļa īpašnieka – vecāka, aizbildņa vai audžuģimenes – aprūpē esošam nepilngadīgam bērnam, ir noteikta invaliditāte, lai apdrošinātājs varētu konstatēt transportlīdzekļa īpašnieka atbilstību Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14. panta otrās daļas 3.punktam.” |
| 3. | Anotācija. | Projekta anotācijas I sadaļas 2. punktā ietverts jēdziens “transportlīdzekļa tiesīgais lietotājs”. Ņemot vērā, ka OCTA likuma 14. panta otrā daļa attiecināma tikai uz transportlīdzekļu īpašniekiem, kas uzskatāms par šaurāku jēdzienu, lūdzam precizēt anotāciju, skaidrojot minētā jēdziena attiecināmību uz projektā paredzēto grozījumu.  | **Ņemts vērā.** Precizēta anotācija. |  |
| **Biedrība “Latvijas Transportlīdzekļu apdrošinātāju birojs”** |
| 4. |  | Atbildot uz Finanšu ministrijas 08.05.2021. vēstuli Nr.2.1-19/17/2570 un izvērtējot Ministru kabineta noteikumu projektu “Grozījumi Ministru kabineta 2007.gada 27.novembra noteikumos Nr.801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību”” (turpmāk – noteikumu projekts) un tā sākotnējās ietekmes novērtējuma ziņojumu (anotāciju), biedrības “Latvijas Transportlīdzekļu apdrošinātāju birojs” (turpmāk – LTAB) vārdā informēju (sniedzam iebildumus), ka noteikumu projekts papildināms ar regulējumu, kas ļautu apdrošinātājiem un LTAB datus saņemt arī par personām, kurām piešķirts audžuģimenes, kura nodrošina nepilngadīga bērna ar invaliditāti aprūpi, statuss, neatstājot šo jautājumu nesakārtotu noteikumu projekta līmenī. Vienlaikus izmaiņas nepieciešamas noteikumu 2.11. apakšpunktā un 9.punktā. Lūdzu skatīt pielikumā LTAB veiktās izmaiņas noteikumu projektā “TC” veidā. | **Ņemts vērā.** |  1.3. papildināt ar 2.5.3. apakšpunktu šādā redakcijā: “2.5.3. Datus par pārstāvības tiesību pārbaudi Iekšlietu ministrijas Informācijas centra Audžuģimeņu informācijas sistēmā, ja datu pieprasījumā norādīts transportlīdzekļa īpašnieka, kurš pretendē uz apdrošināšanas prēmijas maksājuma samazinājumu, personas kods, nepilngadīga bērna ar invaliditāti personas kods un pārstāvības veids (audžuģimene).” 1.4. izteikt 2.11.apakšpunktu šādā redakcijā: “2.11. Veselības un darbspēju ekspertīzes ārstu valsts komisijas informācijas sistēmas “Invaliditātes informatīvā sistēma” datus:2.11.1. par to, vai transportlīdzekļa īpašnieks atbilst Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14. panta otrās daļas 1. un 2. punktā minētajam personas statusam;2.11.2. par to, vai transportlīdzekļa īpašnieka – vecāka, aizbildņa vai audžuģimenes – aprūpē esošam nepilngadīgam bērnam, ir noteikta invaliditāte, lai varētu konstatēt transportlīdzekļa īpašnieka atbilstību Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14. panta otrās daļas 3.punktam.” 1.5. aizstāt 9.punktā skaitļus un vārdu “2.1.5. un 2.11.apakšpunktā” ar skaitļiem un vārdu “2.1.5., 2.4.1, 2.5.3. un 2.11. apakšpunktā”. |
| **Tieslietu ministrija** |
| 5. |  | Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk – OCTA likums) 14. panta otrās daļas 3.punkts, kas stāsies spēkā 2021.gada 1.jūlijā, noteic, ka apdrošinātāja noteiktās apdrošināšanas prēmijas maksājums par 40 procentiem tiek samazināts transportlīdzekļu īpašniekiem, kuri ir vecāki, aizbildņi vai audžuģimene, kura nodrošina nepilngadīga bērna ar invaliditāti aprūpi.Savukārt projekta pirmais punkts paredz papildināt MK noteikumus ar jaunu normu, nosakot, ka informācijas sistēmā izmanto Pilsonības un migrācijas lietu pārvaldes iedzīvotāju reģistra datus par fiziskajām personām (vārds (vārdi), uzvārds, personas kods, dzīvesvietas adrese), kuras ir nepilngadīga bērna ar invaliditāti vecāks vai aizbildnis.Lūdzam precizēt projekta 1.punktu, lai tas atbilstu OCTA likuma 14.panta otrās daļas 3.punktam. Proti, ir jāietver atsauce arī uz audžuģimeni, nevis tikai uz vecākiem un aizbildņiem, un jānorāda, ka runa ir par transportlīdzekļu īpašniekiem. | **Ņemts vērā.** |  1.2. papildināt ar 2.4.1 apakšpunktu šādā redakcijā:“2.4.1 Datus par pārstāvības tiesību pārbaudi Pilsonības un migrācijas lietu pārvaldes Fizisko personu reģistrā, ja datu pieprasījumā norādīts transportlīdzekļa īpašnieka, kurš pretendē uz apdrošināšanas prēmijas maksājuma samazinājumu, personas kods, nepilngadīga bērna ar invaliditāti personas kods un pārstāvības veids (vecāks, aizbildnis).”1.3. papildināt ar 2.5.3. apakšpunktu šādā redakcijā:“2.5.3. Datus par pārstāvības tiesību pārbaudi Iekšlietu ministrijas Informācijas centra Audžuģimeņu informācijas sistēmā, ja datu pieprasījumā norādīts transportlīdzekļa īpašnieka, kurš pretendē uz apdrošināšanas prēmijas maksājuma samazinājumu, personas kods, nepilngadīga bērna ar invaliditāti personas kods un pārstāvības veids (audžuģimene).” |
| 6. | 2. Šo noteikumu 2.4.4. apakšpunkts stājas spēkā 2021. gada 1. jūlijā. | Lūdzam precizēt projekta 2.punktu, norādot, ka šie noteikumi (proti, konkrētie grozījumi) stājas spēkā 2021.gada 1.jūlijā, nevis šo noteikumu 2.4.4.apakšpunkts. | **Ņemts vērā.** | 2. Šie noteikumi stājas spēkā 2021. gada 1. jūlijā. |
| **Iekšlietu ministrija** |
| 7. | 1. [..] papildināt ar 2.4.4. apakšpunktu šādā redakcijā:“2.4.4. nepilngadīga bērna ar invaliditāti vecāks vai aizbildnis”. | Ņemot vērā to, ka valsts informācijas sistēmā “Iedzīvotāju reģistrs” (no 2021.gada 28.jūnija valsts informācijas sistēmā “Fizisko personu reģistrs”) netiek uzkrāti dati par personas invaliditātes statusu, izteikt projekta 1.punktā ietverto Ministru kabineta 2007.gada 27.novembra noteikumu Nr.801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību” (turpmāk – Noteikumi Nr.801) 2.2.4.apakšpunktu šādā redakcijā: “2.2.4. nepilngadīga bērna ar invaliditāti, kura invaliditātes statusa pārbaudei tiek izmantota Veselības un darbspēju ekspertīzes ārstu valsts komisijas Invaliditātes informatīvā sistēma, vecāku vai aizbildni.”. | **Ņemts vērā.** | 1.4. izteikt 2.11.apakšpunktu šādā redakcijā: “2.11. Veselības un darbspēju ekspertīzes ārstu valsts komisijas informācijas sistēmas “Invaliditātes informatīvā sistēma” datus:2.11.1. par to, vai transportlīdzekļa īpašnieks atbilst Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14. panta otrās daļas 1. un 2. punktā minētajam personas statusam;2.11.2. par to, vai transportlīdzekļa īpašnieka – vecāka, aizbildņa vai audžuģimenes – aprūpē esošam nepilngadīgam bērnam, ir noteikta invaliditāte, lai apdrošinātājs varētu konstatēt transportlīdzekļa īpašnieka atbilstību Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14. panta otrās daļas 3.punktam.” |
| 8. | Anotācija. | Precizēt projekta sākotnējās ietekmes ziņojuma (anotācijas) (turpmāk – anotācija) I sadaļas 2.punktu, norādot, ka Pilsonības un migrācijas lietu pārvalde sniedz sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmai valsts informācijas sistēmas “Iedzīvotāju reģistrs” (no 2021.gada 28.jūnija valsts informācijas sistēmas “Fizisko personu reģistrs”) datus par personām, kuras ir nepilngadīga bērna vecāks vai aizbildnis, izmantojot Valsts informācijas sistēmu savietotāju (VISS).Pilsonības un migrācijas lietu pārvaldes, Finanšu ministrijas un biedrības “Latvijas Transportlīdzekļu apdrošinātāju birojs” (turpmāk – LTAB) pārstāvji ir tikušies vairākās sanāksmēs ar mērķi vienoties par kopēju risinājumu, kas nodrošinātu valsts informācijas sistēmā “Iedzīvotāju reģistrs” (no 2021.gada 28.jūnija Fizisko personu reģistrā) ietverto ziņu par nepilngadīga bērna vecākiem un aizbildņiem sniegšanu. Ievērojot to, ka datu apmaiņa jānodrošina no 2021.gada 1.jūlija, kas ir nepietiekams laiks, lai nodrošinātu datu sniegšanu tiešsaistes režīmā, izveidojot starpsistēmu risinājumu starp Pilsonības un migrācijas lietu pārvaldes valsts informācijas sistēmu (Iedzīvotāju reģistru vai Fizisko personu reģistru) un LTAB sistēmu (sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmu), tika panākta vienošanās par to, ka piemērotākais risinājums LTAB nepieciešamo datu saņemšanai ir Pilsonības un migrācijas lietu pārvaldē izvietoto Valsts informācijas sistēmu savietotāja (VISS) servisu izmantošana. | **Ņemts vērā.**Precizēta anotācija. |  |
| 9. |  | Vēršam uzmanību, ka 2021.gada 28.jūnijā stāsies spēkā Fizisko personu reģistra likums, kas paredz, ka valsts institūcijas un amatpersonas veiks vienotu fizisko personu identifikāciju un datu apstrādi vienotā fizisko personu reģistrācijas un uzskaites sistēmā – Fizisko personu reģistrā. Līdz ar Fizisko personu reģistra likuma spēkā stāšanos zaudēs spēku Iedzīvotāju reģistra likums, tādējādi valsts informācijas sistēma “Iedzīvotāju reģistrs” izbeigs savu darbību. Ņemot vērā minēto: 3.1. aizstāt projekta sākotnējās ietekmes novērtējuma ziņojuma (anotācijas) I sadaļas 2.punktā vārdus “Iedzīvotāju reģistrs” (attiecīgā locījumā) ar vārdiem “Fizisko personu reģistrs” (attiecīgā locījumā); 3.2. papildināt projektu ar grozījumu punktu, kas paredzētu aizstāt Noteikumu Nr.801 2.4.apakšpunktā vārdus “Iedzīvotāju reģistra” ar vārdiem “Fizisko personu reģistra”. | **Ņemts vērā.**Precizēta anotācija un papildināts noteikumu projekts. | 1.1. aizstāt 2.4. apakšpunktā vārdus “iedzīvotāju reģistra” ar vārdiem “Fizisko personu reģistra”. |
| 10. |  | Informējam, ka Pilsonības un migrācijas lietu pārvaldē izvietotie Valsts informācijas sistēmu savietotāja (VISS) servisi veic pārbaudi, vai personas kods ir aktuāls, vai valsts informācijas sistēmā “Fizisko personu reģistrs” ir norādīta pazīme dzīvs/miris, aktīvs/pasīvs un, vai persona ir pilngadīga, kā arī veic pārbaudi, vai vecāka/aizbildņa/aizgādņa pārstāvība ir spēkā. No Noteikumu Nr.801 2.4.apakšpunkta izriet, ka no Pilsonības un migrācijas lietu pārvaldes pārziņā esošās valsts informācijas sistēmas “Iedzīvotāju reģistrs” LTAB sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēma saņem šādus datus par fiziskajām personām – vārds (vārdi), uzvārds, personas kods, dzīvesvietas adrese. Norādām, ka Pilsonības un migrācijas lietu pārvaldē izvietotie Valsts informācijas sistēmu savietotāja (VISS) servisi nenodrošina tādu datu apjoma saņemšanu par 2.4.4.apakšpunktā norādītajām personām, kādu pieprasa LTAB.Ņemot vērā minēto, aicinām precizēt Noteikumu Nr.801 2.4.apakšpunktu, norādot konkrētu datu apjomu, kas LTAB būs nepieciešams par bērna ar invaliditāti vecākiem un aizbildņiem. | **Ņemts vērā.** | 1.2. papildināt ar 2.4.1 apakšpunktu šādā redakcijā:“2.4.1 Datus par pārstāvības tiesību pārbaudi Pilsonības un migrācijas lietu pārvaldes Fizisko personu reģistrā, ja datu pieprasījumā norādīts transportlīdzekļa īpašnieka, kurš pretendē uz apdrošināšanas prēmijas maksājuma samazinājumu, personas kods, nepilngadīga bērna ar invaliditāti personas kods un pārstāvības veids (vecāks, aizbildnis).” |
| 11.  |  | Sauszemes transportlīdzekļu īpašnieku civiltiesiskās atbildības obligātās apdrošināšanas likuma 58.pantā noteikta sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas (turpmāk — OCTA informācijas sistēma) struktūra, tai skaitā, noteikts, ka informācijas sistēmas darbībai nepieciešamo datu apjomu un veidus, kā arī datu apmaiņas un izmantošanas kārtību nosaka Ministru kabinets. Vienlaikus noteikts, ka pienākums sniegt minēto informāciju ietverams līgumos. Saskaņā ar projekta 1.3. apakšpunktā ietvertajā Ministru kabineta 2007. gada 27. novembra noteikumu Nr. 801 “Noteikumi par sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmas darbībai nepieciešamo datu apjomu un veidiem, datu ievades, apmaiņas un izmantošanas kārtību” (turpmāk – noteikumi Nr. 801) 2.5.3. apakšpunktā noteikto OCTA informācijas sistēma izmanto Audžuģimeņu informācijas sistēmas datus par fiziskajām personām (vārds (vārdi), uzvārds, personas kods, dzimšanas datums), kuras ir transportlīdzekļu īpašnieki, kuriem piešķirts audžuģimenes, kura nodrošina nepilngadīga bērna ar invaliditāti aprūpi, statuss.Tādējādi ar projektu plānots noteikt, ka no Audžuģimeņu informācijas sistēmas tiks saņemti dati par personām (transportlīdzekļa īpašniekiem), kurām piešķirts audžuģimenes, kura nodrošina nepilngadīga bērna ar invaliditāti aprūpi, statuss. Atbilstoši Ministru kabineta 2018. gada 4. septembra noteikumiem Nr. 563 “Audžuģimeņu informācijas sistēmas noteikumi” (turpmāk – noteikumi Nr. 563) Audžuģimeņu informācijas sistēmā tiek uzkrātas ziņas par visām audžuģimenēm, tai skaitā arī par tām, kuras var uzņemt bērnus ar invaliditāti. Saskaņā ar noteikumu Nr. 563 5.3. apakšpunktu Audžuģimeņu informācijas sistēmā tiek iekļauta informācija par audžuģimenes specializāciju, ja bāriņtiesa pieņēmusi lēmumu par specializētās audžuģimenes statusa piešķiršanu: krīzes audžuģimene un audžuģimene bērnam ar invaliditāti, kuram izsniegts atzinums par īpašas kopšanas nepieciešamību sakarā ar smagiem funkcionāliem traucējumiem. Tādējādi Audžuģimeņu informācijas sistēmā nav iekļauti un atlasāmi dati tikai par tām audžuģimenēm, kuras nodrošina nepilngadīga bērna ar invaliditāti aprūpi, bet tiek nodrošināta iespēja veikt atzīmi par audžuģimeni, kura var uzņemt bērnu ar invaliditāti, kuram izsniegts atzinums par īpašas kopšanas nepieciešamību sakarā ar smagiem funkcionāliem traucējumiem. Turklāt Audžuģimeņu informācijas sistēmā iekļautā pazīme, ka ģimenei ir piešķirts specializētās audžuģimenes statuss, nenodrošinās projekta 1.3. apakšpunktā ietvertajā noteikumu Nr. 801 2.5.3. apakšpunktā paredzētās prasības izpildi, jo noteikumu Nr. 563 5.3. apakšpunktā minētā audžuģimenes specializācija ietver arī atzīmi par krīzes audžuģimeni. Ņemot vērā minēto, kā arī to, ka no Audžuģimeņu informācijas sistēmas izsniegt datus projektā paredzētajā apjomā nodrošināt nav iespējams, ir jāpārvērtē, kāds datu apjoms ir nepieciešams, lai sasniegtu attiecīgo mērķi (Iekšlietu ministrijas ieskatā, ņemot vērā Audžuģimeņu informācijas sistēmas esošās funkcionalitātes, attiecīgā mērķa sasniegšanai no Audžuģimeņu informācijas sistēmas būtu iegūstami dati par personu (transportlīdzekļa īpašnieku), kurai piešķirts audžuģimenes statuss un par to, ka audžuģimenē ievietots ārpusģimenes aprūpē esošs bērns. Savukārt, lai pārliecinātos, vai personas (transportlīdzekļa īpašnieka), kurai piešķirts audžuģimenes statuss, aprūpē esošam bērnam ir noteikta invaliditāte, secīgi būtu nepieciešamas ziņas no citas attiecīgas informācijas sistēmas. Ievērojot minēto, projekts ir attiecīgi precizējams, bet projekta sākotnējās ietekmes novērtējuma ziņojumā (anotācijā) norādāms, kāds datu apjoms un atlase tiks veikta no Audžuģimeņu informācijas sistēmas, lai sasniegtu projektā noteikto mērķi. Vienlaikus, ņemot vērā esošās Audžuģimeņu informācijas sistēmas funkcionalitātes, izvērtējams, vai Audžuģimeņu informācijas sistēmā un saistītajā programmatūrā nav nepieciešams ieviest attiecīgus tehniskus risinājumus, izveidot saskarnes, kuru ieviešanai varētu būt nepieciešams noteikt papildu finansējuma apmēru. | **Ņemts vērā.** | 1.3. papildināt ar 2.5.3. apakšpunktu šādā redakcijā: “2.5.3. Datus par pārstāvības tiesību pārbaudi Iekšlietu ministrijas Informācijas centra Audžuģimeņu informācijas sistēmā, ja datu pieprasījumā norādīts transportlīdzekļa īpašnieka, kurš pretendē uz apdrošināšanas prēmijas maksājuma samazinājumu, personas kods, nepilngadīga bērna ar invaliditāti personas kods un pārstāvības veids (audžuģimene).” |
| 12. | Anotācija. | Precizēt projekta anotāciju, norādot, vai apdrošināšanas prēmijas maksājuma samazinājums tiks piemērots arī personas, kurai noteikts audžuģimenes, kura nodrošina nepilngadīga bērna ar invaliditāti aprūpi, statuss, laulātajam, ja tas ir transportlīdzekļa īpašnieks, ņemot vērā, ka Audžuģimeņu informācijas sistēmā tiek uzkrātas ziņas par vienu audžuģimenes locekli, attiecībā uz kuru tiek pieņemts lēmums par audžuģimenes statusa piešķiršanu, kā arī papildus tiek norādīta informācija par laulāto. | **Ņemts vērā.**Precizēta anotācija. |  |

|  |  |
| --- | --- |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inese Albova

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas juriskonsulte |
| (amats) |
| 67083857, inese.albova@fm.gov.lv |
| (tālruņa numurs un e-pasta adrese) |